**Minikonkursi „LED seinte ja heliseadmete hankimine ning paigaldamine“ (viitenumber 286148) kehtetuks tunnistamise otsus**

22.11.2024 esitas Aktsiaselts Hansab Riigihangete vaidlustuskomisjonile vaidlustuse Aktsiaseltsi Hansab pakkumuse tagasi lükkamise otsuse kohta.

Vaidlustuskomisjoni 23.12.2024 otsusega 231-24/286148 jäeti Aktsiaseltsi Hansab vaidlustus rahuldamata.

Hankija on hankeeseme tehnilise kirjelduse punktis 1.3.3 esitanud tingimuse, mille kohaselt pidid seadmete paigaldustööd olema teostatud hiljemalt 18. detsember 2024.

Seoses vaidlustusmenetlusega on tööde täitmise(sh ka seadmete tarnimise) tähtaeg aegunud, mistõttu edasine riigihanke menetlemine ja lepingu sõlmimine kooskõlas riigihanke alusdokumentidega ei ole reaalselt võimalik.

Arvestades, et minikonkursi alusdokumente ei ole võimalik peale pakkumuste esitamise tähtaja saabumist enam muuta, ja seega ka ilmnenud asjaolusid kõrvaldada, ei ole hankijal võimalik minikonkursiga senistel tingimustel jätkata.

Raamlepingu nr 5-3/24-0259-3 punkti 5.6.3 alusel tunnistab hankija „LED seinte ja heliseadmete hankimine ning paigaldamine“ (viitenumber 286148) minikonkurssi kehtetuks kuna minikonkursi käigus ilmnenud ebakõlasid ei ole võimalik kõrvaldada ega minikonkurssi seetõttu ka õiguspäraselt lõpule viia.

*/allkirjastaja/*

Triina Maasik

projektijuht

Riigi IT Keskus